text: [{"text_idx": "#000004", "text": "Men ta\u00f0 hendi i\u0301 teimum d\u00f8gum......."}, {"text_idx": "#000005", "text": "Si\u0301\u00f0an Rith\u00f8vundafelag F\u00f8roya i\u0301 fj\u00f8r gav u\u0301t bo\u0301kina \u2018Rith\u00f8vunda Bo\u0301kin\u2019 hevur no\u0301gv veri\u00f0 skriva\u00f0 i\u0301 fj\u00f8lmi\u00f0lunum um hesa u\u0301tga\u0301vu, men ti\u0301\u00f0anverri hevur skrivingin mest snu\u0301\u00f0 seg um, hv\u00f8r ikki a\u0301tti at veri\u00f0 vi\u00f0 i\u0301 bo\u0301kini. Um hv\u00f8r hevur r\u00e6tt til at kalla seg rith\u00f8vund. Henda skriving hevur eftir mi\u0301nari metan mest veri\u00f0 drivin av u\u0301tbrendum gamlum monnum vi\u00f0 sja\u0301lvsvir\u00f0iskreppu, hesin u\u0301tru\u0301ligi by\u0301ttleiki hevur ti\u0301\u00f0anverri sett alla bo\u0301kina i\u0301 ringt ljo\u0301s, hetta er synd ti\u0301 eftir mi\u0301nari metan er bo\u0301kin b\u00e6\u00f0i a\u0301hugaverd og stuttlig."}, {"text_idx": "#000006", "text": "Onkur rith\u00f8vundur hevur to\u0301 vilja veri\u00f0 vi\u00f0, at nevndin hevur broytt ein part av hansara stubba, hetta er sja\u0301lvandi u\u0301t av lagi\u00f0 grovt. Skelkandi er, at yrkisfelagi hja\u0301 rith\u00f8vundum skal standa a\u0301 odda fyri sli\u0301kum. I\u0301 \u00f8\u00f0rum londum berjast sli\u0301k fel\u00f8g mo\u0301ti ju\u0301st sensuri. Men hetta hava no\u0301gv go\u0301\u00f0 og minni\u00f0 go\u0301\u00f0 fo\u0301lk kjakast um i\u0301 bl\u00f8\u00f0unum, eg skal royna ikki at detta i\u0301 hesa gr\u00f8v. Eg haldi bara at ta\u00f0 skuldi ver\u00f0a sagt. Eg fari heldur at royna at hyggja at bo\u0301kini, sum tann bo\u0301k hon er og ikki eftir teimum longu v\u00e6l gj\u00f8gnum tugdu mist\u00f8kum Rith\u00f8vundafelag F\u00f8roya hevur gj\u00f8rt i\u0301 u\u0301tga\u0301vuni."}, {"text_idx": "#000007", "text": "Rith\u00f8vunda bo\u0301kin er ikki ein heilt vanlig bo\u0301kamentas\u00f8ga, men heldur ein samti\u0301\u00f0arly\u0301sing av f\u00f8royskum rith\u00f8vundum, ella r\u00e6ttari limum rith\u00f8vundafelagsins (ti\u0301 hvat er ly\u0301singin av einum rith\u00f8vunda), ta\u00f0 i\u00f0 ger hesa bo\u0301ka serliga a\u0301hugaverda er at limirnir sja\u0301lvir grei\u00f0a fra\u0301 um seg sja\u0301lvan, hetta ger bo\u0301kina sera fj\u00f8lbroytta. Stuttligt er at si\u0301ggja hvussu ymiskan framfer\u00f0arha\u0301tt limirnir hava. Onkur heldur seg til eina gj\u00f8gnumgongd av si\u0301num skrivligu avrikum blanda vi\u00f0 eitt li\u0301ti\u00f0 sindur um slag og \u00e6tt. Me\u00f0an onnur fara eitt sindur meira ny\u0301skapandi til verks, t.d. Jo\u0301annes Nielsen, i\u00f0 umskrivar gle\u00f0ibo\u00f0skapin solei\u00f0is:"}, {"text_idx": "#000008", "text": "\u2018Men ta\u00f0 hendi i\u0301 teimum d\u00f8gum, sum skriva stendur i\u0301 evangelium, at Jo\u0301annes i\u0301 Sakarstovu i\u0301 Sumba kom at vitja ommu mi\u0301na i\u0301 dreymi. U\u0301rsliti av hesi luftigu vitjan var navni\u00f0 Jo\u0301annes...\u2019"}, {"text_idx": "#000009", "text": "Eisini er stuttligt at si\u0301ggja hvussu onkur skrivar i\u0301 tri\u00f0ja perso\u0301ni um seg sja\u0301lvan t.d. He\u00f0in Magni Kristin Su\u0301ni Klein:"}, {"text_idx": "#000011", "text": "Um hetta er ein roynd at skapa meira tru\u0301\u00f0vir\u00f0i til stubban, veit eg ikki, men fyri meg tykist ta\u00f0 r\u00e6ttiliga l\u00f8gi\u00f0 at skriva um seg sja\u0301lvan i\u0301 tri\u00f0japerso\u0301ni."}, {"text_idx": "#000012", "text": "Bo\u0301kin er sum heild sera stuttligur lesna\u00f0ur og far tu\u0301 innlit i\u0301 ta\u00f0, i\u00f0 liggur aftan fyri tey ofta li\u0301ti\u00f0 sigandi n\u00f8vnini a\u0301 f\u00f8royskum rith\u00f8vundum, harafturat hevur nevndin i\u0301 Rith\u00f8vundafelagnum megna at savna myndir av \u00f8llum rith\u00f8vundunum, hetta gevur lesarunum m\u00f8guleika fyri at seta andlit a\u0301 hesar perso\u0301nar, i\u00f0 tu\u0301 kanska bert kennur a\u0301 navni."}, {"text_idx": "#000013", "text": "Bo\u0301kin er verd allan keypspri\u0301sin og a\u0301tti at veri\u00f0 ogn hja\u0301 \u00f8ll bo\u0301kmentaa\u0301hugaum f\u00f8royingum, men vi\u00f0 si\u0301num fj\u00f8llbroyttu perso\u0301ns ly\u0301singum er hon eisini stuttligur lesna\u00f0ur, hja\u0301 fo\u0301lki, i\u00f0 bert vil stytta s\u00e6r ein l\u00f8tu. Mi\u0301tt ra\u0301\u00f0 er: keyp hana a\u0301\u00f0renn grannin."}, {"text_idx": "#000014", "text": "One thought on \u201cMen ta\u00f0 hendi i\u0301 teimum d\u00f8gum.......\u201d"}, {"text_idx": "#000017", "text": "Your email address will not be published. Required fields are marked *"}]